L 45/1390
HR
Službeni list Europske unije
24.2.2022.
KOMISIJA PILOT-PROJEKTI
POGLAVLJE PP 01 — ISTRAŽIVANJE I INOVACIJE (nastavak) PP 01 21
(nastavak)
PP 01 21 01
(nastavak) Trebalo bi procjenjivati potencijal smanjenja emisija filtriranjem sitnih čestica iz kočnica.
Zbog složenih okruženja oko kočnica i upravljača, laboratorijska ispitivanja na inercijskom dinamometru trebala bi se provoditi kao prvi korak, slijedeći pristup radne skupine za lebdeće čestice.
Laboratorijska ispitivanja trebala bi se provesti na najmanje tri vozila ispitujući kočnice lakih i gospodarskih vozila.
b.
Dodatna ispitivanja na terenu kojima se procjenjuje smanjenje emisijskog otiska filtriranjem čestica iz kočnica.
Složeni uvjeti oko kočnica i upravljača ne mogu biti primjereno obuhvaćeni laboratorijskim ispitivanjima.
Stoga bi trebalo provesti dodatna ispitivanja na terenu na najmanje tri vozila te ispitati kočnice lakih i gospodarskih vozila.
Na temelju gravimetrijskog mjerenja, smanjenje lebdećih čestica u stvarnim uvjetima vožnje trebalo bi se prikazati i usporediti s laboratorijskim rezultatima.
c.
Laboratorijska ispitivanja kojima se procjenjuje smanjenje emisijskog otiska sustavima za aktivno filtriranje ambijentalnog zraka.
Brzinu protoka volumena kroz sustav aktivnog filtra zraka trebalo bi odrediti za nekoliko brzina vožnje na laboratorijskoj ljestvici.
Laboratorijski ustroj omogućuje ponovljivo ispitivanje neovisno o okolišnim uvjetima.
Stoga bi se trebali provesti pokusi u zračnom tunelu.
Na temelju utvrđenih volumnih protoka, smanjenje emisija može se izračunati na temelju saznanja o tipičnim koncentracijama okolnih kanala zraka.
Ispitivanja u zračnom tunelu trebala bi se provesti na najmanje tri vozila koja obuhvaćaju laka, gospodarska i teretna vozila.
d.
Dodatna terenska ispitivanja kojima se procjenjuje smanjenje emisijskog otiska sustavima za aktivno filtriranje ambijentalnog zraka.
Potencijal koji utvrđena rješenja imaju za smanjenje čestica trebalo bi dodatno ispitati terenskim ispitivanjem u stvarnim uvjetima vožnje.
Trebalo bi ispitati najmanje dva rješenja za naknadnu ugradnju, a smanjenja lebdećih čestica PM10 i PM2,5 kvantificiraju se u različitim okolinskim uvjetima (temperatura, vlažnost, koncentracija lebdećih čestica, intenzitet prometa).
Terensko ispitivanje trebalo bi provesti na najmanje 20 vozila, kojima su obuhvaćena laka, gospodarska i teretna vozila, u najmanje tri europska grada.
Rezultati terenskih ispitivanja trebali bi dati doprinos za daljnje zakonodavstvo o utjecaju stanja okoliša na ukupni otisak lebdećih čestica vozila.
3) Studija izvedivosti i pokazno vozilo za integrirane sustave za filtriranje sitnih čestica
Trebalo bi provesti studiju izvedivosti kako bi se istražile mogućnosti integriranja prethodno opisanih rješenja za naknadnu ugradnju u buduća vozila.
Važno je navesti u kojoj se mjeri sustavi filtriranja mogu integrirati u budući vozni park.
Potrebno je provesti holistički tehnički pregled kako bi se procijenio ukupni utjecaj na otisak emisija iz vozila.
Nadalje, trebalo bi razviti prototip vozila (automobil za demonstracije) kako bi se prikazali integrirani koncepti i za upotrebu za daljnja terenska ispitivanja.